|  |  |  |
| --- | --- | --- |
| **Tantárgy neve:** Az iskolai tanítás és tanulás pszichológiája | **Kódja:**  LMP\_TF105G2 | **Kreditszáma:**  2 |
| A tanóra típusa és száma: Szeminárium 8 | | |
| A számonkérés módja: Gyakorlati jegy | | |
| A tantárgy tantervi helye (hányadik félév): **…** | | |
| Előtanulmányi feltételek *(ha vannak)*:**-** | | |
| **Tantárgyleírás** | | |
| **Kompetenciák**: 4, 5, 6:   * A tanulók műveltségének, készségeinek és képességeinek fejlesztése a tudás felhasználásával * Az egész életen át tartó tanulást megalapozó kompetenciák hatékony fejlesztése * A tanulási folyamat szervezése és irányítása   ***Tudás***   * Tájékozott az iskolai tanulás elméleti és módszertani kérdéseinek pszichológiai vonatkozásaiban * Ismeri az emberi megismerésben szerepet játszó kognitív folyamatok pszichológiai jellemzőit és fejlesztési lehetőségeit * Ismeri a tanulás különböző formáit mind általános, mind pedig konkrét szaktárgyi vonatkozásban * A tanulói tudás különböző formáinak, szerveződésének, a fogalomrendszerek, készségek és képességek fejlődési törvényszerűségeinek ismeretek   ***Attitűdök/nézetek***   * Képes a tanulók egyéni sajátosságait figyelembe venni, tiszteletben tartja a tanulók személyiségét, a családok nevelési szokásait és törekvéseit, támaszkodik az ezekben fellelhető értékekre   ***Képességek***   * Képes a tanulók megismerésére és fejlődésük nyomon követésére alkalmas objektív adatgyűjtő eszközök, kérdőívek, tudásszintmérő tesztek alkalmazására, készítésére * Képes tanulásszervezési eljárások és tanítási módszerek széles skáláját alkalmazni a hatékony tanulási környezet kialakítása érdekében   **Cél:**  A hallgatók szerezzenek ismereteket a tanítás és tanulás pszichológiai jelenségeiről. Legyenek tájékozottak a tanulás folyamatáról és a tanulás segítésének pedagógiai módszereiről, lehetőségeiről.A hallgatók szerezzenek ismereteket a tanulás pszichológiai és módszertani sajátosságairól. Megismerjék a tanulás alapformáit, fajtáit, modelljeit, valamint a tanulást meghatározó pszichés funkciókat és lelki sajátságokat. Szerezzenek gyakorlati ismereteket a tanulás hatékonyságát növelő technikák, stratégiák alkalmazásának és tanításának módszertani kérdéseiről és hátteréről. A hallgatók képesek legyenek a tanulás külső és belső feltételeiről számot adni. A hallgatók legyenek képesek a tanulással és tanulásmódszertannal kapcsolatos fogalmak megfelelő használatára és a témával kapcsolatos szakirodalom önálló tanulmányozására, elemzésére  **Tartalom:**  A tanulás és tanítás pszichológiai jellemzői és kérdései.  A tanulás fajtái: szándékos és spontán tanulás, látens tanulás, perceptuális tanulás, formális és informális tanulás stb.  A tanulás alapformái és modelljei: klasszikus kondicionálás, operáns kondicionálás, komplex tanulás.  A tanulás neuropszichológiai és neurofiziológiai háttere.  A tanulást meghatározó kognitív funkciók, a figyelem, az észlelés, az emlékezet, a képzelet és a gondolkodás tanuláslélektani kérdései.  A tanulást befolyásoló lelki sajátosságok: érzelem és motiváció.  A tanulási stratégiák fogalma és fajtái: elemi és összetett tanulási stratégiák. Mnemotechnikai eljárások.  A tanulás külső feltételei. A tanulási stílus, kognitív stílus fogalma és szerepe a tanulásban. A tanulás tanításának és fejlesztésének módszertani lehetőségei.  A tanulási zavarok fogalma, jellemzői, tünetei.  **Módszerek**: projektmódszer, kooperatív technikák  **Követelmények a tantárgy teljesítésének feltételei:** Szakirodalom feldolgozása, 1 zárthelyi dolgozat megírása | | |
| **Irodalom** | | |
| **Kötelező olvasmányok**:   * Estefánné – Taskó – Hatvani: Pszichológiai alapismeretek Távoktatási tankönyv. EKF. 2001. * Oroszlány Péter: Tanulásmódszertan * Peter Bednorz-Martin Schuster: Bevezetés a tanulás lélektanába. Medicina Könyvkiadó Rt., Budapest, 2006. * Tóth László: Pszichológia a tanításban, Pedellus TK. 2000. * Werner Metzig-Martin Schuster: Tanuljunk meg tanulni! A tanulási stratégiák hatékony alkalmazásának módszerei. Medicina Könyvkiadó Rt., Budapest, 2003.   **Ajánlott irodalom:**   * + Allan Mundsack-James Deese-Ellin K. Deese: Hogyan tanuljunk? Kulcs a sikeres tanuláshoz. Panem Kiadó, Budapest, 2006.   + Gordon Dryden és Dr. Jaenette Vos: A tanulás forradalma. I-II. Bagolyvár Könyvkiadó, Budapest, 2005 | | |
| **Tantárgy felelőse :** Dr. Hanák Zsuzsanna PhD.főiskolai tanár | | |
| **Tantárgy oktatásába bevont oktató(k):** Dr. Taskó Tünde PhD.főiskolai docens | | |